95 Descendere

Secundum Augustinum, Dei Filius descendit in cor virginis, tamquam auis generosa que non querit nisi corda. Hunc descensum optauit, qui dixit, Ysai. 64[:1]: *Utinam dirumperes celos, et descenderes*. Set quare quia dicit, Psal. [35:6]: *Domine, in celo misericordia tua.* Ac si diceret misericordia tua et descende aqua in nubibus parum proficit nisi descendat ad terram, sic nec diuina gracie aqua. Ideo iterum dixit, Psal. [71:6]: *Descendet sicut pluvia in vellus*.

¶ Item, aquila quantumcumque alte volet descendit, tamen propter pullorum necessitatem. Sic Dei Filius. Vnde in figura legitur [4] Reg. 4[:1-13], quod cum filius mulieris Sunamitis non surrexit ad baculum Elisei premissum, descendit ipse Eliseus et suscitauit puerum. Sic eciam roga pro suscitacione peccatoris. In cuius tipum regulus ille, Joan. 4[:47]: *Rogabat* Iesum *ut descenderet, et sanaret filium* suum. Deus ipse primo misit puerum suum Moysen cum baculo timoris, id est, cum lege set non surrexit mortuus, quia *nichil ad perfectum adduxit lex,* secundum Apostolum, [Heb. 7:19]. Ideo, Filius Dei descendit in propria persona, naturam humanam assumens, et sic se coaptauit puero *in similitudine homini factus*, Philip. 2[:7]. Hinc descensui congratulans sponsa dicit, Can. 6[:1]: *Dilectus meus descendit in hortum*. Hoc figuratur, Jone 3[:6], vbi rex descendit de solio indutus est sacco, sedit in cinere, et sic facta est salus in Niniue,[[1]](#endnote-1) quia rex regnum descendit de solio celi et indutus est sacco nostre mortalitatis. Nam Apo. 6[:12], dicitur *Factus est sol niger* quasi *saccus cilicinus.* In isto sacco inuenta est in deserto pecunia nostre redempcionis et triticum nostre restitucionis, Gen. 42[:2-37]. Et sedit in cinere nostre humilitatis. Vnde dicit Augustinus, in *Sententia Prosperi*, nemo erigit aliud ad id in quo est, nisi descendat /f.28vb/ aliquantum ad id in quo alius est.

¶ Exemplum quod est in inferiori parte rote non ascendit, nisi illud quod in superiori parte mundi, que est quasi vna rota et homo est in infimo id ad hoc quod homo ascendet ad beatitudinem oportuit eum descendere. Hic eciam nota quod quamuis aqua maris reddat terram sterilem super quam currit propter suam amaritudinem, nebula, tamen, de mari eleuata et depurata per calorem solis descendens super terram reddit eam fecundam. Vnde, ut communiter terra prope mare est fecunda. Sic amaritudo peccati primorum parentum currebat super totum terrenum genus humanum et reddidit omnes steriles. Set nebula eleuata virtute Dei et depurata ab amaritudine descendens super totam terram reddidit eam fecundam, 3 Reg. 18[:44]: *Ecce* nebula *parva ascendebat de mari quasi vestigium hominis*, et statim secunta est pluuia. Vnde in Psal. [71:6]: *Descendet sicut pluvia in vellus*. Vnde et Iudei dixerunt, *Descendat nunc de cruce et credimus ei*, Matt. 27[:42]. Set noluit quia propter hoc descenderat de celo ut ibi moreretur, set de cruce descendit ad infernum, ut inde erueret suos eleciones.

1. Niniue ] *add*. ~~est sacco~~ F.128. [↑](#endnote-ref-1)